Grand Theft Auto IV
Grand Theft Auto IV (lyhennettynä "GTA 4" ja "GTA IV") on Rockstar Northin kehittämä ja Rockstar Gamesin alun perin vuonna 2008 Xbox 360:lle, PlayStation 3:lle ja Microsoft Windowsille julkaisema "Grand Theft Auto" -toimintaseikkailupelisarjan videopeli.
Peli sijoittuu Liberty Cityn kaupunkiin, jonka suunnittelussa on otettu mallia nykypäivän New Yorkista. Pelin päähenkilönä nähdään Niko Bellic, serbialainen, joka saapuu Yhdysvaltoihin etsimään onneaan ja aloittamaan elämänsä puhtaalta pöydältä. Pelin on käsikirjoittanut Rockstar Gamesin perustaja Dan Houser yhteistyössä Rupert Humphriesin kanssa.
"Grand Theft Auto IV" on sarjan ensimmäinen peli, joka käyttää uutta RAGE-pelimoottoria. Sen ansiosta tulitaistelut ja muut välikohtaukset on toteutettu aiempaa realistisemmin. Varsinkin autojen vauriomallinnukset on tehty erittäin yksityiskohtaisesti. Peliä oli äänestetty kaikkien aikojen parhaimmaksi "Grand Theft Auto" -pelisarjan peliksi.
Peliin on myös julkaistu ladattavaa lisäsisältöä, joista ensimmäinen on "" ja toinen "", jotka on julkaistu myös "" -kokoelmassa.
Peli seuraa 30-vuotiaan Niko Bellic -nimisen itäeurooppalaisen maahanmuuttajamiehen elämää. Niko on tullut Liberty Cityyn tavoittelemaan parempaa elämää serkkunsa Roman Bellicin houkuttelemana. Hän on sähköpostitse kehunut Nikolle vaurasta elämäänsä Yhdysvalloissa. Nikon astuttua Romanin perässä tämän asuntoon, hänelle alkaa hiljalleen selvitä, että Roman on pahasti velkaantunut ja omistaa sotkuisen asuntonsa lisäksi vain pienen taksiyrityksen. Roman on ainoa henkilö, jonka Niko tuntee Liberty Cityssä pelin alussa ja hän on myös Nikon tärkeimpiä yhteyksiä pelin alkupuoliskolla. 
Peli sijoittuu Liberty Cityyn, jonka mallina on käytetty New Yorkia. Kaupungin alueiden nimet on muutettu, samoin esimerkiksi patsaiden, rakennusten ja muiden merkittävien paikkojen. Pelialue on hieman pienempi kuin "" vastaava, mutta alueella ei ole yhtään tyhjää tilaa, kuten peltoa, metsää tai muuta vastaavaa ja jokaisella kadulla on nimensä. Pelissä on vaihteleva sää. Yksi pelin päivä kestää 48 minuuttia oikeaa aikaa.
Tekoälyllä toimivat hahmot ovat aidompia ja tekevät normaaleja asioita, kuten lukevat sanomalehtiä, roskaavat, syövät, tupakoivat, käyvät rakennuksissa ja käyttävät raha-automaatteja.
"Grand Theft Auto" -pelisarjassa on käytetty monipuolista ja tunnettua musiikkia. Kuten aiemmissakin sarjan peleissä, radiokanavan voi valita silloin, kun pelaaja on ajoneuvossa. Kanavan voi vaihtaa melkein kaikissa pelin ajoneuvoissa (paitsi hälytysajoneuvoissa). "Grand Theft Auto IV":ssä on 19 radiokanavaa, joista kolme ovat keskustelukanavia. Radion pystyy myös sulkemaan pois päältä. Pelaaja voi lisätä peliin omaa musiikkia (vain PC-versiossa).
"Grand Theft Auto IV" on "GTA"-pelisarjan ensimmäinen peli, joka sisältää virallisen moninpelin kaikille julkaisualustoille. Moninpelitiloja on kaikkiaan 15 ja peleihin voi osallistua korkeintaan 16 pelaajaa. Pelihahmo on kustomoitavissa. Moninpelimuodot sisältävät ajokisojen ja tappomatsien lisäksi vapaan tilan, jossa koko kaupunki on pelaajien tutkittavissa.
"Grand Theft Auto IV" sai hyvän vastaanoton maailmanlaajuisesti videopelikriitikoilta. Metacritic rankkasi peli parhaaksi PlayStation 3 ja Xbox 360 -peliksi kautta aikojen. Peli oli myös sivuston toiseksi paras peli, taakse jääden vain "". "Grand Theft Auto IV" oli neljänneksi parhaat pisteet saanut peli GameRankingsissa. Ennen pelin virallista julkaisua videopeliarvostelijoille ei lähetetty peliä etukäteen, vaan heidän annettiin pelata peliä Rockstarin tiloissa tai hotellihuoneissa.
IGN:n Hilary Goldstein antoi pelille pisteet 10/10. Hänen mukaansa peli ansaitsi täydet 10 pistettä kaikissa kategorioissa: esittely, ääni, grafiikka, pelattavuus ja kestävä vetovoima. Peli oli ensimmäinen, joka sai kaikista kategorioista täydet pisteet. Goldstein kutsui peliä "suureksi loikaksi "Grand Theft Auto III":sta", ja sanoi sen olevan uusi vertailukohta uusiin avoimen maailman peleihin. Goldsteinin ainoa kritiikki peliä kohtaan oli satunnainen virhe pelin peitejärjestelmässä, mutta totesi silti pelin ansaitsevan täydet pisteet.
GTA IV:ta myytiin ensimmäisen 24 tunnin aikana 3,6 miljoonaa kopiota. Ensimmäisen viikon aikana peliä myytiin noin 500 miljoonan dollarin edestä eli noin 6 miljoonaa kappaletta. Heinäkuussa 2013 peliä oli myyty 25 miljoonaa kopiota.
Microsoft Windows -versio oli alun perin ilmoitettu julkaistavaksi Pohjois-Amerikassa 18. marraskuuta 2008 ja Euroopassa 21. marraskuuta 2008, mutta julkaisu siirtyi 3. joulukuuta 2008.